ไซเคิลเรซ: โรดแมน

ไซเคิลเรซ: โรดแมน (; หรือที่รู้จักในชื่อเวอร์ชันภาษาญี่ปุ่นคือ サイクルレース ロードマン 激走！！日本一周4000km, Cycle Race Roadman Gekisou!! Nihon Isshu 4000km) เป็นวิดีโอเกมสำหรับแฟมิลีคอมพิวเตอร์ที่อิงจากกีฬาการแข่งขันจักรยานประเภทถนน

 รูปแบบการเล่น 

 รูปแบบการเล่นโดยทั่วไป 
เป้าหมายสูงสุดของผู้เล่นคือการประสบผลสําเร็จทั่วทั้งประเทศญี่ปุ่น ผู้เล่นที่ทำจักรยานของตนเสียหายจนหมด, หมดพลัง หรือตกต่ำกว่าอันดับที่กำหนด จะแพ้การแข่งโดยอัตโนมัติ ผู้เล่นสามารถเลือกตัวแทนจากทีมสหรัฐ, ทีมญี่ปุ่น, ทีมฝรั่งเศส หรือทีมอิตาลี และตราบใดที่ผู้เล่นมีจักรยานสำรองอย่างน้อยหนึ่งคันในรายการสิ่งของ เกมจะไม่มีวันจบลงด้วยจักรยานที่เสียหายอย่างสมบูรณ์ นอกจากนี้ ยังมีพาสเวิร์ดที่ใช้เพื่อเซฟเกม

การแข่งดังกล่าวมีระยะทาง 4,000 กิโลเมตร (2,485.5 ไมล์) ผู้เล่นจะต้องข้ามผ่านพื้นที่ชนบทที่แยกเมืองใหญ่ ๆ ของญี่ปุ่นออกไปตามแนวชายฝั่งตลอดระยะทาง 4,000 กิโลเมตรนี้ ส่วนทิวทัศน์ที่น่าสนใจมีทั้งป่าไม้และฟาร์มปศุสัตว์

อนึ่ง ผู้เล่นจะได้รับข้อมูลความสูงที่แน่นอนของแต่ละเขตเสมอ และยังได้รับการแสดงด้วยว่าผู้เล่นต้องก้าวหน้าไปไกลเท่าใดในสเตจนั้น ๆ เพื่อไปถึงเส้นชัย

 องค์ประกอบกลยุทธ์ 

เพื่อนร่วมทีมแจกบรรดาเพาเวอร์-อัป ที่มีประโยชน์ ซึ่งจะช่วยเพิ่มความเร็วของจักรยาน บรรดาเพาเวอร์-อัป ยังสามารถให้ผู้เล่นมีโอกาสซ่อมแซมทันที และพลังงานเพิ่มเติม (เช่น น้ำหรือเครื่องดื่มชูกำลัง) สำหรับสนามที่ยาวขึ้น ซึ่งแต่ละทีมมีสมาชิกให้เลือกห้าคน โดยแต่ละคนมีจุดแข็งและจุดอ่อนเป็นของตัวเอง รวมทั้งมีชื่อที่บ่งบอกถึงสัญชาติของตนเอง ส่วนคะแนน (ซึ่งใช้เป็นสกุลเงิน) จะได้รับจากการจบการแข่งขันให้ใกล้เคียงกับอันดับที่หนึ่งมากที่สุด โดยเมื่อได้รับแล้วสามารถใช้แต้มเพื่อซื้อจักรยานที่เร็วขึ้นและใช้งานได้ยาวนานขึ้น ซึ่งการขายจักรยานไม่สามารถยกเลิกหรือเพิกถอนได้ ส่วนการทิ้งจักรยานทำได้โดยการทำลายจักรยานในระหว่างการแข่งโดยเจตนาเท่านั้น ทั้งนี้ จักรยานมีหลายสี เช่น เขียว, แดง และน้ำเงิน

จักรยานแต่ละประเภทยังมีความแตกต่างทางเทคนิคเช่นกัน บางประเภทใช้งานได้ดีกว่าในสถานที่ที่มีระดับความสูง เช่น ภูเขา ในขณะที่บางประเภทใช้งานได้ดีกว่าในสถานที่ที่มีระดับความสูงน้อยกว่า เช่น หุบเขาและพื้นที่ราบ อย่างไรก็ตาม ยังมีจักรยานอีกบางรุ่นที่สามารถทนทานต่อทั้งพื้นที่สูงและพื้นที่ต่ำได้ ความทนทานจะเชื่อมโยงโดยตรงกับน้ำหนักและความเร็วของจักรยาน ซึ่งการแข่งระยะไกลต้องใช้จักรยานที่มีระดับความทนทานสูงกว่า

 อ้างอิง 

หมวดหมู่:วิดีโอเกมที่ออกวางจำหน่ายในปี พ.ศ. 2531
หมวดหมู่:วิดีโอเกมการปั่นจักรยาน
หมวดหมู่:วิดีโอเกมแข่งความเร็ว
หมวดหมู่:เกมสำหรับแฟมิคอม
หมวดหมู่:วิดีโอเกมที่พัฒนาขึ้นในประเทศญี่ปุ่น
หมวดหมู่:วิดีโอเกมที่มีฉากในประเทศญี่ปุ่น